Sharps (fuzuilh)

KinnigBroDoareFuzuilh un-tennMont en-droKarget dre he c'hulasenn, sistem falling blockMunisionoùKalibroù a bep seurt, en zouez ar .45-70, .50-70 pe .50-90 SharpsIjinerChristian SharpsProduerSharps Rifle Manufacturing CompanyMare produiñ1849 - 1881Skouerennoù produetOuzhpenn 120.000Mare implij1850 - 1881Perzhioù teknikelMas4,300 kgHirder1.200 mmHirder ar c'hanol760 mmHed-tenn pleustrek910 mTizh mont e-maez ar boledoù370 m/sLezennRummad e Bro-C'hallC
Fuzuilhoù Sharps a vez graet eus ur rummad armoù-skoaz deveret eus ar fuzuilh un-tenn ijinet e 1848 gant ar Stadunanad Christian Sharps. O c'hulasenn a veze morailhet gant ur wikefre falling block, da lavaret eo ur bloc'h o kouezhañ a-dreñv da gambr ar gartouchenn, a-drugarez d'ul loc'henn-grogenn McNAB Chris, Armes à feu Encyclopédie visuelle, L'Imprévu, 2022, pp. 114-115. 

 Stummoù hag implij 
Stummoù disheñvel eus an arm, dezhe adstummoù lies, a voe produet gant ar Sharps Rifle Manufacturing Company etre 1849 ha 1891. A-wechoù int disheñvel abalamour d'an teknik emorsiñ. Ouzhpenn an arm orin ijinet e 1848 e kaver da skouer : 

 ar Model 1851, kemmet evit bezañ produet a-yoc'h aesoc'h ;
 ar Model 1853 ;
 ar Model 1859, implijet gant an daou rejimant tennerien-resisted savet gant Hiram Berdan da vare ar brezel diabarzh;
 ar Model 1863, ur stumm karabinenn evit ar marc'hegerezh, berroc'h ;
 ar Model 1874, ar stumm brudetañ ha gwerzhetañ eus an arm, dezhañ an niver uhelañ a galibroù disheñvel. Implijet e voe er brezelioù a-enep d'an Amerindianed, pe etre daouarn chaseourien ar Plaenennoù Bras evel Frank Mayer er bloavezhioù 1870 ha 1880 LESPART Michel, Les armes de la conquête de l'Ouest, Jean Dullis Éditeur, 1975, p. 33, e-lec'h ma servijjont da lazhañ milionoù a vizoned.
Paouez a reas produerezh ar fuzuilhoù e 1881 pa reas freuz-stal an embregerezh Sharps. Kopiennoù eus ar Model 1874 a vez gwerzhet gant an embregerezh italian Pedersoli 1874 & 1877 Sharps war lec'hienn Pedersoli (lennet d'ar 05/10/2024) ha gant ar C. Sharps Arms er Montana abaoe 1975 Lec'hienn ar C. Sharps Arms (lennet d'ar 05/10/2024).

 Levrlennadur 
  SMITH Winston O., The Sharps Rifle : Its History, Development and Operation, W. Morrow & Company, 1943, 138 p.
  BIANCHI Didier, Le Pedersoli Sharps Sporting Rifle, e Cibles n°646, miz Ebrel 2024, pp. 50-54

 Daveennoù 

Rummad:Fuzuilhoù
Rummad:Armoù SUA
Rummad:Armoù Brezel diabarzh Stadoù-Unanet Amerika
Rummad:Armoù implijet er westernoù